Molitve za animatorje, 3. dan

**Psalm 50**

Usmili se me, Bog, po svoji milosrčnosti, \*
v svojem velikem usmiljenju izbriši mojo pregreho.

**Popolnoma izmij mojo krivdo, \*
mojega greha me očisti.**

 Svojo pregreho priznavam, \*
moj greh mi je živo v spominu.

**Grešil sem zoper tebe samega, \*
kar je zlo v tvojih očeh, sem storil.**

Naj se izkaže, da si pravičen v svojih sodbah, \*
tudi mene sodi v svoji pravičnosti.

 **Glej, človek podeduje krivdo že ob rojstvu, \*
z grehom je omadeževan že od začetka.**

Vem, da ljubiš odkritosrčnost, \*
ko sem sam pred teboj, me učiš modrosti.

 **Odpusti mi grehe, da bom očiščen, \*
bolj kot sneg bom bel, ko me umiješ.**

Naj spet občutim radost in veselje, \*
moje potrto srce naj se vzraduje.

 **Ne glej na moje grehe, \*
vso mojo krivdo izbriši.**

Čisto srce, o Bog, mi ustvari, \*
duha stanovitnosti v meni obnovi.

**Ne zavrzi me izpred svojega obličja, \*
svojega svetega duha mi ne odvzemi.**

Naj se spet veselim, da sem rešen, \*
duha požrtvovalnosti v meni utrdi.

 **Grešnikom bom kazal tvoja pota, \*
izgubljeni se bodo vrnili k tebi.**

Reši me krivde mojega greha, moj Bog in moj zveličar; \*
moj jezik naj glasno opeva tvojo pravičnost.

**Gospod, odpri moje ustnice, \*
da bom oznanjal tvojo hvalo.**

Nad zunanjimi daritvami nimaš veselja, \*
klavnih in žgalnih daritev ne maraš.

**Skesan duh, o Bog, naj bo moja daritev, \*
skesanega in ponižnega srca ne zametuješ.**

Gospod, usmili se grešnika kakor nekdaj Siona; \*
kar je greh porušil, pozidaj kot svoje sveto mesto.

**Tedaj ti bomo spet opravljali prave daritve \*
in na tvoj oltar bomo prinašali žrtve.**

Slava Očetu in Sinu \*
in Svetemu Duhu.

**Kakor je bilo v začetku, tako zdaj in vselej \*
in vekomaj. Amen.**